Up-1051/05
Natisni
Opravilna št.:
Up-1051/05
Datum odločitve:
25. 10. 2006
ECLI:
ECLI:SI:USRS:2006:Up.1051.05
Akt:
Ustavna pritožba
Izrek:
Ustavna pritožba  se zavrže.
Evidenčni stavek:
Ustavna pritožba ni vsebovala vsega, kar je po Zakonu o Ustavnem sodišču (v nadaljevanju ZUstS) potrebno za njen preizkus, zato je Ustavno sodišče pritožnika pozvalo k dopolnitvi. Pri tem ga je opozorilo, da lahko Ustavno sodišče ustavno pritožbo zavrže, če je v določenem roku ne bo dopolnil. Pritožnik je po pozivu poslal vlogo, ki jo je poimenoval kot "dopolnitev ustavne pritožbe", vendar tudi iz nje ni mogoče ugotoviti, zoper katero odločbo je vložena. Ker pritožnik vloge ni dopolnil v skladu s pozivom,  je Ustavno sodišče ustavno pritožbo zavrglo kot nepopolno.
Geslo:
1.4.52.8 - Ustavno sodstvo - Postopek - Procesne predpostavke v postopku ustavne pritožbe - Nepopolna ustavna pritožba.
1.5.51.2.1 - Ustavno sodstvo - Odločbe - Vrste odločitev Ustavnega sodišča - V postopku odločanja o ustavni pritožbi - Zavrženje.
Pravna podlaga:
Člen 55.1.4, Zakon o Ustavnem sodišču [ZUstS]
Opomba:
Vrsta zadeve:
ustavna pritožba
Vrsta akta:
posamični akt
Datum vloge:
4. 11. 2005
Vrsta odločitve:
sklep
Vrsta rešitve:
zavrženje
Dokument:
US26665
Dokument v PDF obliki:
Up-1051-06.pdf
117 KB
Prenesite datoteko
Up-1051/05-9
25. 10. 2006
SKLEP
Ustavno sodišče je v postopku za preizkus ustavne pritožbe A. A. iz Ž. na seji senata dne 12. oktobra 2006 in v postopku po četrtem odstavku 55. člena Zakona o Ustavnem sodišču (Uradni list RS, št. 15/94)
sklenilo:
Ustavna pritožba  se zavrže.
Obrazložitev
1. Pritožnik je dne 4. 11. 2005 na Ustavno sodišče vložil ustavno pritožbo, v kateri je navajal, da ima v teku zapuščinski postopek, da je bil trikrat v priporu in da je bil po krivem obsojen. Predlagal je razveljavitev sklepa št. IKZ 122/2005 in št. I Kp 570/2004 sodišča v Mariboru. Ustavni pritožbi ni priložil nobene odločbe.
2. Ker ustavna pritožba ni bila razumljiva in ni vsebovala vsega, kar je po Zakonu o Ustavnem sodišču (v nadaljevanju ZUstS) potrebno za njen preizkus, je Ustavno sodišče pritožnika na podlagi drugega odstavka 54. člena ZUstS pozvalo k dopolnitvi. Pri tem ga je opozorilo, da lahko Ustavno sodišče ustavno pritožbo zavrže, če je v določenem roku ne bo dopolnil.
3. Pritožnik je po pozivu poslal vlogo, ki jo je poimenoval kot "dopolnitev ustavne pritožbe", vendar tudi iz nje ni mogoče ugotoviti, zoper katero odločbo je vložena. Pritožbe tudi ni dopolnil s predložitvijo odločbe, ki naj bi jo izpodbijal z ustavno pritožbo. Ker pritožnik vloge ni dopolnil v skladu s pozivom,  je Ustavno sodišče ustavno pritožbo zavrglo kot nepopolno.
4. Senat Ustavnega sodišča je sprejel ta sklep na podlagi četrte alineje prvega odstavka 55. člena ZUstS in prve alineje tretjega odstavka 46. Poslovnika Ustavnega sodišča (Uradni list RS, št. 93/03 in 98/03 – popr.) v sestavi: predsednik senata dr. Zvonko Fišer ter člana dr. Ciril Ribičič in dr. Mirjam Škrk. Sklep je sprejel soglasno. Ker senat ustavne pritožbe ni sprejel, je bila zadeva v skladu z določbo četrtega odstavka 55. člena ZUstS predložena drugim sodnicam in sodnikom Ustavnega sodišča. Ker se za sprejem niso izrekli trije od njih, ustavna pritožba ni bila sprejeta v obravnavo.
Predsednik senata
dr. Zvonko Fišer